Meer as 140 renosters reeds vanjaar gestroopArgieffoto Albi Modise, woordvoerder van die departement van omgewingsake, sê 146 renosters is reeds vanjaar vir hul horings gestroop. Hy sê daar is sedert 1 Januarie vanjaar reeds 95 renosters in die Krugerwildtuin gestroop. In Noordwes is 14 renosters reeds vanjaar doodgemaak, 14 in Limpopo, 10 in KwaZulu-Natal en ses in Mpumalanga. Modise sê 44 mense is sedert die begin van die jaar vir oortredings wat met renosterstropery verband hou in hegtenis geneem. Hy sê 20 vermeende stropers is in die Krugerwildtuin in hegtenis geneem terwyl 10 in KwaZulu-Natal in hegtenis geneem is.